ოლღა ალექსანდრეს ასული
ოლღა ალექსანდროვნა (13 ივნისი, 1882 წელი - 24 ნოემბერი 1960 წელი) რუსეთის იმპერატორ ალექსანდრე III– ის უმცროსი ქალიშვილი და იმპერატორ ნიკოლოზ II-ის უმცროსი და. იგი გაიზარდა გასტინას სასახლეში(Gatchina Palace), სანქტ-პეტერბურგის მიღმა. ოლგა დედასთან, დედოფალ მარიასთან, რომელიც დანიის მეფის კრისტიან IX- ის ქალიშვილი იყო, ბავშვობიდან დაშორებული იყო და დაძაბული ურთიერთბა ჰქონდა. სამაგიეროდ, მამასთან ჰქონდა კარგი ურთიერთობა. მამა გარდაიცვალა, როდესაც ოლღა 12 წლის იყო. ამ დროს კი მისი ძმა ნიკოლოზი იმპერატორი გახდა. 1901 წელს, 19 წლის ასაკში, იგი დაქორწინდა ოლდენბურგის ჰერცოგ პეტრე ალექსანდროვიჩზე. მათი ქორწინებამ 15 წელს გასტანა, თავდაპირველად პეტრემ თქვა უარი ოლგასთან განქორწინებაზე. წყვილმა ცალ-ცალკე ცხოვრება დაიწყო. მათი ქორწინება კი საბოლოოდ გაუქმდა იმპერატორის მიერ, 1916 წლის ოქტომბერში. მომდევნო თვეში ოლღა დაქორწინდა კავალერიის ოფიცერ ნიკოლაი კულიკოვსკზე, რომელიციც მას რამდენიმე წლის წინ შეუყვარდა. პირველი მსოფლიო ომის დროს, ოლღა არმიის მედდა იყო და გადაეცა მედალი პირადი სიმამაცისთვის. 1917 წლის რუსეთის რევოლუციის, რომანოვების დაცემის დროს, იგი მეუღლესა და შვილებთან ერთად გაიქცა ყირიმში, სადაც ისინი სიკვდილის საფრთხის ქვეშ ცხოვრობდნენ. მისი ძმა ნიკოლოზი და მისი ოჯახი რევოლუციონერებმა დახვრიტეს.1920 წლის თებერვალში ოლღა რევოლუციური რუსეთიდან თავის მეორე ქმართან და მათ ორ ვაჟთან ერთად გაექცა. მათ დანიაში შეუერთდა ოლღას დედა. 1925 წელს ოლღამ გაიცნო ანა ანდერსონი, ყველაზე ცნობილი თვითმარქვია ადამიანი ბერლინში. 1928 წელს, დედამისის გარდაცვალების შემდეგ, ოლღამ და მისმა მეუღლემ შეიძინეს რძის მეურნეობა ბალერიპში, კოპენჰაგენთან ახლოს. მან მარტივი ცხოვრებით იცხოვრა: ორი ვაჟი აღზარდა, ფერმაში მუშაობდა და ფერწერით იყო დაკავებული. სიცოცხლის განმავლობაში 2 000-ზე მეტი ხელოვნების ნიმუში შექმნა, რაც დამატებით შემოსავალს აძლევდა როგორც ოჯახს, ასევე მის საქველმოქმედო საქმიანობას. 1948 წელს, იოსებ სტალინის რეჟიმის გამო საფრთხის შეგრძნებით, ოლღა და მისი ოჯახი დაუყოვნებლივ საცხოვრებლად გადავიდნენ, ონტარიოში, კანადაში. შემდეგ ისინი საცხოვრებლად ბუნგალოზე(bungalow) გადავიდნენ. პოლკოვნიკი კულიკოვსკი 1958 წელს იქ გარდაიცვალა. ორი წლის შემდეგ, მას მერე, რაც ჯანმრთელობის მდგომარეობა გაუარესდა, ოლღა მეგობრებთან ერთად გადავიდა აღმოსავლეთ ტორონტოში მდებარე პატარა ბინაში. იგი გარდაიცვალა 78 წლის ასაკში. სიცოცხლის ბოლოს და მის შემდეგ, ოლღას ფართოდ შეარქვეს რუსეთის იმპერიის ბოლო, დიდებული დედოფლის(Grand Duchess of Imperial Russia) სახელი.